L 134/102
FI
Euroopan unionin virallinen lehti
22.5.2023
Niiden tavaroiden osalta, joihin sovelletaan terveys- ja kasvinsuojelusääntöjä, markkinavalvonta ja täytäntöönpanotoimet tehostavat edelleen erityismenettelyjä, jotka vahvistetaan kyseisten tavaroiden saapumista Pohjois-Irlantiin koskevissa sovellettavissa säännöissä.
Lisäksi Yhdistynyt kuningaskunta tehostaa seuranta- ja täytäntöönpanotoimiaan voidakseen tehokkaasti hallita paketteina kuljetettavista tavaroista aiheutuvia riskejä, sillä kuluttajat tukeutuvat erityisen paljon kyseisiin kuljetuksiin.
Yhdistynyt kuningaskunta aikoo myös säilyttää laitonta kauppaa ja salakuljetusta koskevan vahvan seuraamusjärjes­ telmänsä.
Tätä on tarkoitus seurata tiiviisti, jotta voidaan tiukentaa seuraamuksia, joita määrätään silloin, kun näitä uusia sääntöjä käytetään väärin siirtämällä tavaroita Euroopan unioniin, jos se on tarpeen varoittavan vaikutuksen vahvistamiseksi.
Yhdistynyt kuningaskunta toteuttaa tehokkaita, varoittavia ja oikeasuhteisia toimia mahdollisen sääntöjen rikkomisen suhteen.
Tähän sisältyvät riskianalyysi, sääntöjen noudattamista koskevat riskiperusteiset toimet ja kaupan alan toimijaryhmien jatkuvat riskinarvioinnit, joita tuetaan seuraamuksilla.